Jack Fairman

John 'Jack' Fairman (15. maaliskuuta 1913 Horley – 7. helmikuuta 2002 Rugby) oli brittiläinen F1-kuljettaja.

Ura 
Fairman opiskeli insinööritieteitä ja työllistyi opintojensa jälkeen Daimlerin Coventryn tehtaalle asentajaksi. Ajotuntumaa hän sai siirtyessään Armstrong-Siddeleyhin testikuljettajaksi. Fairmanin moottoriurheilu-ura alkoi jo ennen toista maailmansotaa, kun hän kilpaili Alvis 12/50 -sarjassa vuonna 1934. Sodan alettua Fairman palveli Kuninkaallisessa Tankkirykmentissä. Sodan jälkeen Fairman ajoi muun muassa Bristolin, Jaguarin, Ecurie Ecossin sekä Aston Martinin tiimeissä. Fairman voitti vuoden 1959 Nurburgringin 1 000 kilometrin ajon Stirling Mossin kanssa, sekä Touring Trophyn Goodwoodissa.

Fairman osallistui aluksi Formula 1 -sarjan ulkopuolisiin kilpailuihin vuonna 1952 ja kolmeentoista F1-osakilpailuun kausina 1953 ja 1955–1961. Hän saavutti viisi MM-pistettä kaudella 1956 ajamalla pisteille Britannian ja Italian GP:ssä 1956.

Fairman on viimeinen F1-kuljettaja, joka osallistui F1-kilpailuun etumoottorisella autolla, ja ensimmäinen nelivetoisella autolla. Fairmanin viimeinen kilpailu oli vuoden 1963 MM-sarjaan kuulumaton Imolan Kaupunki GP, jossa hän ajoi Porschen valmistamalla Ecurie Maarsbergenin autolla.

Formula 1:sten jälkeen Fairman siirtyi ajamaan urheiluautoja, joissa otti useita voittoja, kunnes lopetti ajamisen vuonna 1963 keskittyäkseen insinööritoimitonsa johtamiseen. Wetherspoonin pubiketju avasi Fairmanin mukaan nimetyn pubin Horleyhyn 12.helmikuuta 2007.

 Vuosi Talli Valmistaja Moottori 1 2 3 4 5 6 7 8 9 10 11 Sijoitus Pisteet 1953 HW Motors HWM 53 Alta ARG 500 NED BEL FRA GBRKesk. GER SUI - 0 Connaught Engineering Connaught Type A Lea-Francis ITANC 1955 Connaught Engineering Connaught Type B Alta ARG MON 500 BEL NED GBRDNS ITA - 0 1956 Connaught Engineering Connaught Type B Alta ARG MON 500 BEL FRA GBR4 GER ITA5 10. 5 1957 Owen Racing Organisation BRM P25 BRM ARG MON 500 FRA GBRKesk. GER PES ITA - 0 1958 BC Ecclestone Connaught Type B Alta ARG MON NED 500 BEL FRA GBRKesk. GER POR ITA - 0 Cooper Car Company Cooper T45 Coventry Climax MOR8 1959 High Efficiency Motors Cooper T45 Coventry Climax MON 500 NED FRA GBRKesk. GER POR - 0 Cooper T45 Maserati     ITAKesk. USA 1960 CT Atkins Cooper T51 Coventry Climax ARG MON 500 NED BEL FRA GBRKesk. POR ITA USA - 0 1961 Rob Walker Racing Ferguson P99 Coventry Climax MON NED BEL FRA GBRDSQ GER - 0 Fred Tuck Cars Cooper T45 Coventry Climax ITAKesk. USA

Lähteet

Luokka:Brittiläiset Formula 1 -kuljettajat
Luokka:Vuonna 1913 syntyneet
Luokka:Vuonna 2002 kuolleet